11. ΒΑΣΙΛΙΚΟΝ ΔΑΤΑΓΜΑ της 24 Ιουλ./20 Αυγ. 1920 Περί του τρόπου εκτελέσεως των αναγκαίων έργων εις τας δι’ αυτεπιστασίας καλλιεργουμένας αλυκάς του Κράτους. Έχοντες υπ’ όψει το άρθρ. 1 του Νόμ. 726 «περί καλλιεργείας των αλυκών», απεφασίσαμεν και διατάσσομεν. Εις τας δι’ αυτεπιστασίας καλλιεργουμένας αλυκάς του Κράτους τα αναγκαία έργα εκτελούνται επί τη βάσει προϋπολογισμού δαπάνης, συντασσομένου υπό της υπηρεσίας των αλυκών και κατόπιν δημοπρασίας ή εν αποτυχία τοιαύτης ή όπου η δημοπρασία δεν είναι δυνατή, δι’ ημερομισθίων και δι’ εργατών ων ο αριθμός ορίζεται υπό του Υπουργείου. Η πληρωμή της δαπάνης των έργων τούτων ενεργείται κατά δόσεις επί τη βάσει πιστοποιήσεων του επιθεωρητού των αλυκών, αναλόγως της προόδου των εκτελουμένων έργων δια δελτίων πληρωμής των επιτηρητών. Η τελευταία δόσις καταβάλλεται δια τακτικού εντάλματος μετά την οριστικήν παραλαβήν αυτών. Αι εκάστοτε πιστοποιήσεις δεν δύνανται να υπερβαίνωσι τα 4/5 της αξίας του συντελεσθέντος έργου. Κατά τας αυτάς διατυπώσεις δύνανται να εκτελεσθώσιν υπό του Δημοσίου έργα ή εγκαταστάσεις εις αλυκάς εκδιδομένας εις εργολαβίας, ως και οσάκις επιβάλλεται η εκτέλεσις έργου εις βάρος εργολάβων μη εκτελούντων τας υποχρεώσεις των και ως εκ τούτου κινδυνεύει η παραγωγή του άλατος ή η ασφάλεια της αλυκής. Εν τη τελευταία ταύτη περιπτώσει, η δαπάνη προκαταβάλλεται εις βάρος του εργολάβου. Εις την πιστοποίησιν και εκτίμησιν έργων εκτελεσθέντων εκτός ή πέραν του σχετικού προϋπολογισμού ή εχόντων διαστάσεις διαφόρους των εν αυτώ οριζομένων ως και εις πάσας τας λοιπάς παρουσιαζομένας περιπτώσεις εφαρμόζονται αι διατάξεις των προς εκτέλεσιν δημοσίων έργων συμβάσεων. Εν τη εκτελέσι όμως των συμβάσεων τούτων τα εις τον μηχανικόν της εποπτείας του έργου ανατεθειμένα καθήκοντα δύνανται να ανατεθώσι και εις έτερον τεχνικόν υπάλληλον εκ των διατελούντων εις την αρμοδιότητα της υπηρεσίας των μεταλλείων ή των αλυκών ή και εις τους επιτηρητάς αλυκών. 13.Η.α.9-11 Αλυκές 